b'\n_START_ARTICLE_\nBra\xc8\x9bele Dun\xc4\x83rii\n_START_PARAGRAPH_\nDe-a lungul cursului s\xc4\x83u, \xc3\xaen special \xc3\xaen zonele joase, Dun\xc4\x83rea se desparte deseori \xc3\xaen mai multe bra\xc8\x9be._NEWLINE_\xc3\x8en sectorul \xc3\xaen care Dun\xc4\x83rea traverseaz\xc4\x83 numai teritoriul Rom\xc3\xa2niei, fluviul formeaz\xc4\x83 mai multe insule, numite \xc8\x99i b\xc4\x83l\xc8\x9bi, principalele fiind Balta Ialomi\xc8\x9bei \xc8\x99i Insula Mare a Br\xc4\x83ilei.\n_START_SECTION_\nBra\xc8\x9bul Gogo\xc8\x99u\n_START_PARAGRAPH_\nGogo\xc8\x99u este bra\xc8\x9bul Dun\xc4\x83rii care se desparte de fluviu \xc3\xaenspre malul rom\xc3\xa2nesc, \xc3\xaen dreptul insulei Ostrovu Mare, al localit\xc4\x83\xc8\x9bilor Gogo\xc8\x99u \xc8\x99i Balta Verde, jude\xc8\x9bul Mehedin\xc8\x9bi.\n_START_SECTION_\nBra\xc8\x9bul Borcea\n_START_PARAGRAPH_\nBorcea este bra\xc8\x9bul care se desparte de cursul principal al Dun\xc4\x83rii \xc3\xaen amonte de Calarasi in punctul de trecere bac Calarasi - Ostrov \xc8\x99i se reune\xc8\x99te cu fluviul \xc3\xaen aval \xc3\xaen apropierea localit\xc4\x83\xc8\x9bii Giurgeni. Pe acest bra\xc8\x9b se afl\xc4\x83 ora\xc8\x99ele C\xc4\x83l\xc4\x83ra\xc8\x99i \xc8\x99i Fete\xc8\x99ti._NEWLINE_Acest brat are aproximativ 100 de km lungime.\n_START_SECTION_\nBra\xc8\x9bul Cremenea sau Dun\xc4\x83rea Nou\xc4\x83\n_START_PARAGRAPH_\nEste bra\xc8\x9bul  care are aproximativ 11 de km.lungime \xc8\x99i \xc3\xaempreun\xc4\x83 cu bra\xc8\x9bul V\xc3\xa2lciu, m\xc4\x83rgine\xc8\x99te lacuri \xc8\x99i b\xc4\x83l\xc8\x9bi, zon\xc4\x83 numita Insula Mic\xc4\x83 a Br\xc4\x83ilei. \xc3\x8entre bra\xc8\x9bul M\xc4\x83cin \xc8\x99i bra\xc8\x9bul Cremenea se afla zona numita Balta Br\xc4\x83ilei. La est este Insula Mic\xc4\x83 a Br\xc4\x83ilei, la vest este insula Cr\xc4\x83c\xc4\x83nel.\n_START_SECTION_\nBra\xc8\x9bul Ostrov\n_START_PARAGRAPH_\nEste bra\xc8\x9bul care se formeaz\xc4\x83 \xc3\xaen dreptul localita\xc8\x9bii Silistra, av\xc3\xa2nd un debit de apa mai mare ca cel al bra\xc8\x9bului Borcea.\n_START_SECTION_\nBra\xc8\x9bul Bala\n_START_PARAGRAPH_\nEste bra\xc8\x9bul care se formeaz\xc4\x83 \xc3\xaen dreptul localit\xc4\x83\xc8\x9bii Izvoarele, prelu\xc3\xa2nd un debit substan\xc8\x9bial mai mare din Dun\xc4\x83re \xc8\x99i v\xc4\x83rs\xc3\xa2ndu-l \xc3\xaen bratul Borcea. Se mai nume\xc8\x99te \xc8\x99i Bra\xc8\x9bul R\xc4\x83u, mai ales datorit\xc4\x83 a\xc8\x99a numitelor anafoare care se formeaz\xc4\x83 aici, din cauza ad\xc3\xa2ncimilor foarte mari \xc3\xaenregistrate la \xc3\xaenceputul s\xc4\x83u (aproximativ 25 m). Are aproximativ 10 km lungime.\n_START_SECTION_\nBra\xc8\x9bul M\xc4\x83cin sau Dun\xc4\x83rea Veche\n_START_PARAGRAPH_\nDup\xc4\x83 Giurgeni, Dun\xc4\x83rea se desparte iar \xc3\xaen mai multe bra\xc8\x9be. Cel din est poart\xc4\x83 numele de Dun\xc4\x83rea Veche sau M\xc4\x83cin, este un bra\xc8\x9b principal, mai pu\xc8\x9bin navigat, separ\xc3\xa2nd Balta Br\xc4\x83ilei de Dobrogea. Pe acest bra\xc8\x9b se afl\xc4\x83 ora\xc8\x99ul M\xc4\x83cin.\n_START_SECTION_\nBra\xc8\x9bul V\xc3\xa2lciu\n_START_PARAGRAPH_\nEste unul dintre bra\xc8\x9bele de est. \xc3\x8entre bra\xc8\x9bul V\xc3\xa2lciu \xc8\x99i bra\xc8\x9bul M\xc4\x83cin se afla Insula Mare a Br\xc4\x83ilei, exploata\xc8\x9bie agricol\xc4\x83. Acest bra\xc8\x9b are aproximativ 40 km lungime.\n_START_SECTION_\nBra\xc8\x9bul Calia\n_START_PARAGRAPH_\n\xc3\x8encepe de la trecerea bac Gropeni(km. 196+500) \xc8\x99i se termin\xc4\x83 la ,,\xc3\x8enalta Tensiune,,(km. 186+500), m\xc4\x83rgine\xc8\x99te la vest c\xc3\xa2mpia B\xc4\x83r\xc4\x83ganului iar la est insula Calia, \xc3\xaen zona comunelor Gropeni \xc8\x99i Tichile\xc8\x99ti din jude\xc8\x9bul Br\xc4\x83ila. Bra\xc8\x9bul are 10 km lungime.\n_START_SECTION_\nDelta Dun\xc4\x83rii\n_START_PARAGRAPH_\nLa v\xc4\x83rsarea \xc3\xaen Marea Neagr\xc4\x83, Dun\xc4\x83rea se \xc3\xaemparte \xc3\xaen trei bra\xc8\x9be principale, form\xc3\xa2nd astfel Delta Dun\xc4\x83rii.\n_START_SECTION_\nBra\xc8\x9bul Chilia\n_START_PARAGRAPH_\nPrima bifurca\xc8\x9bie este \xc3\xaen amonte de Tulcea, unde bra\xc8\x9bul Chilia se \xc3\xaendreapt\xc4\x83 spre nord, av\xc3\xa2nd lungimea cea mai mare (120 km) \xc8\x99i debitul de aproximativ 60% din total. La v\xc4\x83rsarea acestuia \xc3\xaen mare, se g\xc4\x83se\xc8\x99te o delt\xc4\x83 secundar\xc4\x83, care are trei bra\xc8\x9be secundare: T\xc4\x83taru, Cernovca, Babina si Musura, cel din urma aflandu-se astazi pe teritoriul Ucrainei.\n_START_SECTION_\nBra\xc8\x9bul Sulina\n_START_PARAGRAPH_\nAcest bra\xc8\x9b este cel mai scurt (av\xc3\xa2nd doar 64 km), fiind drept, regularizat \xc8\x99i canalizat, este folosit pentru naviga\xc8\x9bie, \xc3\xaen urma ad\xc3\xa2ncirii \xc8\x99i corect\xc4\x83rii unor meandre. Ca urmare a acestor lucr\xc4\x83ri care au avut loc \xc3\xaentre 1862 \xc8\x99i 1902, lungimea bra\xc8\x9bului a sc\xc4\x83zut de la 93 de km la 64 de km, iar volumul de ap\xc4\x83 scurs s-a dublat (18% \xc3\xaen prezent), ad\xc3\xa2ncimea minim\xc4\x83 fiind de 7 m, iar cea maxim\xc4\x83 de 18 m.\n_START_SECTION_\nBra\xc8\x9bul Sf\xc3\xa2ntu Gheorghe\n_START_PARAGRAPH_\nBra\xc8\x9bul Sf\xc3\xa2ntu Gheorghe este cel cel mai mare (108 km), \xc3\xaenaint\xc3\xa2nd spre sud-est. Spre sud, se desprind dou\xc4\x83 canale care fac leg\xc4\x83tura cu limanul Iancina. Sf\xc3\xa2ntu Gheorghe este cel mai vechi bra\xc8\x9b, care transport\xc4\x83 24% din volumul de ap\xc4\x83 \xc8\x99i aluviuni. Cea mai mare ad\xc3\xa2ncime pe acest bra\xc8\x9b este de 26 de m. \xc8\x98i acest bra\xc8\x9b a suferit transform\xc4\x83ri prin t\xc4\x83ierea unui num\xc4\x83r de \xc8\x99ase meandre, lungimea sa scurt\xc3\xa2ndu-se la 70 de km.'